Om forfatteren

Julie Houston har skrevet otte romaner, og Hjem til Holly Close Farm er den anden, der er oversat til dansk. I 2020 udkom En landsbyaffære, der blandt andet blev sammenlignet med Jo Jo Moyes. Houston bor i det smukke Yorkshire, hvor alle hendes romaner foregår. Hun har blandt andet læst engelsk litteratur på universitetet og undervist i underskolen.

|  |  |
| --- | --- |
| **Titel**  Hjem til Holly Close Farm  **Originaltitel**  Coming Home to Holly Close Farm  **Forfatter**  Julie Houston  **Oversætter**  Camilla Enkjær Laursen  **Format**  Hæftet 344 sider  Lydbog 610 min  **Indlæser**  Anna Rose  **ISBN-nr.**  Papir 9788772311241  E-bog 9788772314747  Lydbog 9788772314594  **Udgivet**  Oktober 2020  **Genre**  Feelgood  **Kontakt**  Rie Lund Rosenkilde  rilu@palatiumbooks.com | Charlie Maddisons karriere er kommet flyvende fra start, og hun elsker sit arbejde som ung succesrig arkitekt i London. Hun bor sammen med sin kæreste i en lille, men hyggelig lejlighed. Desværre viser det sig, at kæresten er utro i den helt store skala, og det opdager Charlie ved, at kærestens kone smider hende ud af lejligheden. Med ét har Charlie ikke noget sted at bo, og heller ikke noget arbejde, for den utro kæreste var også hendes chef. Hun må stikke halen mellem benene og flytte hjem til sine forældre i Yorkshire.  Hjemme i Yorkshire plejer Charlie sin sårede stolthed og svælger i sorgen over at have mistet alt i London. For hvordan rejser man sig oven på sådan en oplevelse? Charlie får hjælp fra uventet kant, da hendes oldemor, Madge, forærer Charlie og hendes søster, Daisy, en bygning på Holly Close Farm. Madge sørger ovenikøbet for, at de kommer til at stå for renoveringen af hele ejendommen i deres egenskab af arkitekt og landskabsarkitekt.  Men hvorfor er der ingen i familien, der nogensinde har hørt om Holly Close Farm? Langsomt løfter Madge sløret for, hvorfor den hemmelighed har været så vigtig for hende at bevare.  Tags: Romance; Romantik; Kærlighed; Kvindelig hovedperson; Feelgood; Personlig udvikling; Det moderne liv; Utroskab; Udenfor storby; Livet på landet; Familiehistorie; Familiehemmeligheder |
|  |  |

